**ОБЩИНСКА ИЗБИРАТЕЛНА КОМИСИЯ ГР. СЕПТЕМВРИ**

**Град Септември, ул."Александър Стамболийски" № 37А**

**GSM:0888587505 email: oik1329@cik.bg**

**ПРОТОКОЛ № 19 / 27.10.2019 г.**

**от заседание на ОИК гр. Септември**

Днес, 27.10.2019 г., в сградата на Община Септември се проведе заседание на ОИК гр. Септември при следния дневен ред:

1. Възникнали проблеми с препълване на кутията за отрязъци от бюлетини.
2. Произнасяне по жалба с вх. № 229/27.10.2019 г. от Теодора Георгиева Стоянова.
3. Произнасяне по жалба с вх. № 230/27.10.2019 г. от ПЕТЯ НИКОЛАЕВА ЦАНКОВА.
4. Произнасяне по жалба с вх. № 231/27.10.2019 г. от ПЕТЯ НИКОЛАЕВА ЦАНКОВА.
5. Произнасяне по сигнал с вх. № 232/27.10.2019 г., подаден по телефона от Зоя Стойчева, председател на СИК 132900023.
6. Обявяване края на изборния ден след приключване на гласуването в избирателните секции на територията на Община Септември
7. Искане за предоставяне на нов формуляр на протокол за избор на кмет на община.

На заседанието присъстват

Председател

Мануел Христов Манчев

Зам. председател

Али Ахмедов Чешмеджиев

Миглена Любенова Дачева

Секретар

Васил Стефанов Мезов

Членове

1. Павлинка Станоева Церовска

2. Павлина Александрова Чеширова

3. Ирина Стоянова Танева

4. Стефан Йорданов Димитров

5. Любка Василева Йорданова

6. Вера Иванова Дончева

7. Ваня Славова Биволарска

8. Нонка Петрова Кекова

9. Валя Спасова Ал Самара

Заседанието се ръководи от председателя на ОИК Септември - Мануел Христов Манчев.

След като се констатира наличието на кворум за редовно провеждане на заседанието, същото беше открито от председателя на ОИК Септември.

**По точка първа от дневния ред:**

В 08:30 часа на 27.10.2019 г. е постъпил сигнал от СИК 132900022, че кутията с отрязъци от бюлетини е запълнена и с изчерпан капацитет.

Във връзка с писмо с указания на ЦИК МИ-15-959/16.10.2019 г. и решение 1129-МИ/18.10.2019 г. на ЦИК и след проведено обсъждане, ОИК Септември:

**Р Е Ш И:**

Възлага на Общинска Администрация – Септември да предостави във всяка секция по 1 (един) брой допълнителна кутия за отрязъци от бюлетини и пликове, в които при запълване и на резервната кутия да бъдат запечатвани отрязъците от бюлетини в съответствие с т. 3.11 от решение 1129/18.10.2019 г. на ЦИК. За всяко действие по съхраняването на отрязъците от бюлетини в допълнителна кутия и респективно в плик, СИК съставя протокол, който се подписва от всички нейни членове.

**По точка втора от дневния ред:**

В 07:40 часа на 27.10.2019 г. е постъпила жалба от Теодора Георгиева Стоянова относно забавяне началото на изборния ден в СИК 132900021, в която се твърди че изборния ден е започнал едва с 07:15 часа и пред секцията е имало опашка от чакащи за гласуване избиратели.

След направена справка с Методическите указанията дадени до ЦИК относно графика и действията на СИК по откриване на изборния ден и след проверка по телефон за случващото се в секция 132900021 ОИК констатира следното:

Както се твърди в жалбата, изборният ден е е започнал в 07:15 часа, за което е докладвано от председателя на СИК в Общинска администрация и ОИК Септември. Този час по никакъв начин не е в колизия с Методическите указанията дадени до ЦИК относно графика и действията на СИК по откриване на изборния ден. В 08:40 часа проверката на ОИК Септември, установи, че вече са гласували 23 (двадесет и три) избиратели, което не кореспондира с твърдението в жалбата.

Воден от горното, ОИК Септември

**Р Е Ш И:**

Няма забавяне в началото на изборния ден на СИК 132900021 и отхвърля жалба с вх. № 229/27.10.2019 г. от Теодора Георгиева Стоянова като неоснователна.

**По точка трета от дневния ред:**

В 11:25 часа на 27.10.2019 г. е постъпила жалба от ПЕТЯ НИКОЛАЕВА ЦАНКОВА в качеството и на кандидат за кмет на община Септември. Жалбата е заведена с вх. № 230/27.10.2019 г. от дв. вх. рег. на ОИК Септември и е под № 10 в Електронния публичен регистър на жалбите и сигналите, подадени до ОИК Септември и решенията по тях.

В жалбата се твърди, че пред избирателна секция 132900029, разположена в Читалищна сграда на с.Симеоновец, в продължение на часове кандидатът за кмет на Община Септември Марин Рачев и кандидатът за общински съветник Йордан Кръстев, регистрирани от Местна коалиция ОБЕДИНЕНИ ЗЕМЕДЕЛЦИ /ПП ”ГЕРБ”, Партия ”ВМРО-БНД”, ПП „НФСБ”/ наблюдават и контролират гласоподавателите от с.Симеоновец. Застъпникът и членът на СИК 132900029 представители на МК БСП ЗА БЪЛГАРИЯ /”Партия на ЗЕЛЕНИТЕ”, Движение за радикална промяна”Българската пролет”/ са се обърнали за съдействие към служител на МВР, който е предупредил кандидатите, но горепосочените лица са продължили да нарушават законовите разпоредби на ИК с чувството на безнаказаност.

В ИК не е предвидено нарушение, изразяващо се в „стоене” пред избирателна секция.

Воден от горното, като и на основание на чл. 87, ал. 1, т. 22, ОИК Септември

**Р Е Ш И:**

Не установява нарушение на ИК и отхвърля жалба с вх. № 230/27.10.2019 г. от ПЕТЯ НИКОЛАЕВА ЦАНКОВА като неоснователна.

**По точка четвърта от дневния ред:**

В 11:25 часа на 27.10.2019 г. е постъпила жалба от ПЕТЯ НИКОЛАЕВА ЦАНКОВА в качеството му на кандидат за кмет на община Септември. Жалбата е заведена с вх. № 231/27.10.2019 г. от дв. вх. рег. на ОИК Септември и е под № 11 в Електронния публичен регистър на жалбите и сигналите, подадени до ОИК Септември и решенията по тях.

В жалбата се твърди, че около 10:30 часа на 27.10.2019 г., кандидатът за общински съветник Кузо Божинов, регистрирани от Местна коалиция ОБЕДИНЕНИ ЗЕМЕДЕЛЦИ /ПП ”ГЕРБ”, Партия ”ВМРО-БНД”, ПП „НФСБ”/ влиза в чувството за безнаказаност в секции 132900001 и 1300002, разположени в сградата на НУ „Васил Левски”, въпреки направените му предупреждения от длъжностни лица.

Секретарят и заместник председателят на ОИК Септември Васил Стефанов Мезов и Миглена Любенова Дачева, посетиха на място секции 13290001 и 132900002, разположение в сградата на НУ „Васил Левски” и констатираха, че кандидатът за общински съветник Кузо Божинов, регистрирани от Местна коалиция ОБЕДИНЕНИ ЗЕМЕДЕЛЦИ /ПП ”ГЕРБ”, Партия ”ВМРО-БНД”, ПП „НФСБ”/, в качеството си и на координатор на Местна коалиция ОБЕДИНЕНИ ЗЕМЕДЕЛЦИ /ПП ”ГЕРБ”, Партия ”ВМРО-БНД”, ПП „НФСБ”/ за малко е посетил посочените секции, за да предостави храна на членовете на съответните СИК без да престоява ненужно в помещенията на секциите. Проведен е разговор с г-н Божинов и му е обяснено и напомнено, че в изборния ден за него важат изключително ограниченията на чл. 232 от ИК, поради което се налага да се съобразява с тези ограничения, независимо от възможните останали функции, които са му възложени в избирателната кампания.

След проведените разисквания и предвид изложеното, като и на основание на чл. 87, ал. 1, т. 22 ОИК Септември

**Р Е Ш И:**

Отхвърля жалба с вх. № 231/27.10.2019 г. от ПЕТЯ НИКОЛАЕВА ЦАНКОВА в качеството му на кандидат за кмет на община Септември, като неоснователна.

**По точка пета от дневния ред:**

В 14:10 часа на 27.10.2019 г. е постъпил сигнал от Зоя Стойчева, председател на СИК 132900023. Сигналът е заведен с вх. № 232/27.10.2019 г. от дв. вх. рег. на ОИК Септември и е под № 12 в Електронния публичен регистър на жалбите и сигналите, подадени до ОИК Септември и решенията по тях.

Госпожа Стойчева при подаване на сигнала по телефона направи изявление, че „се раздават пари” и се „снима” вътре в секцията.

Председателят на ОИК Септември Мануел Манчев, заедно с членовете на ОИК Стефан Димитров и Вяра Дончева, посетиха на място секциите разположени в кметство Ковачево. Проведе се разговор с подателя на сигнала, с намиращите се на мястото служители на МВР, както и с двете секционни избирателни комисии.

При проведения разговор в СИК 132900023, членовете на комисията, включително и подателя на сигнала г-жа Стойчева, заявиха че нарушение на ИК, включително чрез изготвяне на видеозаписи и снимков материал не са допускани. Всички членове на комисията бяха категорични в това си становище, което се потвърди и от намиращите се в секцията застъпници и представители.

Г-жа Стойчева, заяви че проблемът е в другата СИК с № 132900022.

Заяви, освен това, че отвън някакво лице, което не назова по име, въпреки изрично отправения и въпрос в тази насока, показало на телефона си, че е заснело своя вот.

С оглед изложеното, членовете на ОИК Септември посетиха и СИК 132900022. Всички членове на СИК 132900022 бяха единодушни, че нарушения на ИК не са допускани.

По отношение на твърденията, че извън секциите „се раздават пари” своевременно са уведомени органите на МВР. Същите извършват разследване, съгласно компетентността си.

След проведените разисквания и предвид изложеното, като и на основание на чл. 87, ал. 1, т. 22 ОИК Септември

**Р Е Ш И:**

По сигнал с вх. № 232/27.10.2019 г., подаден по телефона от Зоя Стойчева, председател на СИК 132900023 – НЕ УСТАНОВЯВА нарушение на разпоредбите на ИК.

**По точка шеста от дневния ред:**

Съгласно чл. 220 от Изборния кодекс, когато в 20:00 часа пред изборното помещение има негласували избиратели, председателят и секретаря на СИК установяват техния брой и самоличност.

По информация от всички 32 избирателни секции на територията на Община Септември към 20:00 часа изборите във всички тези секции са приключили.

Предвид изложеното и с единодушните гласове на всички присъстващи ОИК Септември

**Р Е Ш И:**

Обявява края на изборния ден за гласуване в изборите за общински съветници и за кметове, проведени на 27.10.2019 г.

**По точка седма от дневния ред:**

В ОИК Септември е постъпило искане от председателя на СИК 132900015 по смисъла на т.1 от решение №143-МИ/26.10.2019 г. на ОИК Септември.

С оглед изложеното и на основание на решение №143-МИ/26.10.2019 г. на ОИК Септември и във връзка с Решение № 1180-МИ/24.09.2019г. на ЦИК София, ОИК Септември

**РЕШИ:**

Определя двама членове на ОИК Септември /представители на различни политически сили/, а именно Мануел Христов Манчев и Васил Стефанов Мезов, които да занесат нов формуляр на протокол за избор на кмет на община в СИК 132900015 и след като лично се убедят, че сгрешеният протокол не може да бъде поправен по реда указан с Решение № 1180-МИ/24.09.2019 г. на ЦИК, да го изземат и да предат нов протокол за избор на кмет на община на СИК 132900015.

Председател

Мануел Христов Манчев

Зам. председател

Али Ахмедов Чешмеджиев

Миглена Любенова Дачева

Секретар

Васил Стефанов Мезов

Членове

1. Павлинка Станоева Церовска

2. Павлина Александрова Чеширова

3. Ирина Стоянова Танева

4. Стефан Йорданов Димитров

5. Любка Василева Йорданова

6. Вера Иванова Дончева

7. Ваня Славова Биволарска

8. Нонка Петрова Кекова

9. Валя Спасова Ал Самара